JUMAL KÕNELEB
Tere jälle!
Kui vaadata maailmas toimuvat, tundub olukord päris hirmutav.
Tulevik ei lohuta meid.
Teame, et meie planeedil ei lähe just hästi.
Kuidas me kristlastena peaksime sellesse suhtuma?
Oleme juba mitmes saates rääkinud meil olevast lootusest.
Koos Jumalaga on meid asetatud uuestisünni kaudu positsioonile,
kus saame mõjutada nii oma elu, kui ka selle maailma sündmusi.
Muuhulgas ka palve kaudu.
Meil on lootust, sest Issand on jätkuvalt
kuningate Kuningas ja isandate Issand.
Esialgne põhjus, miks vaenlane inimajaloo alguses,
täpsemalt 1. Moosese 3 sai üldse võimu oma kätte, oli patt.
Selle põhjustas patt.
Nägin kord ühte filmi andekast sümpaatsest ja ausast poksijast.
Kõik, kes tema tegevust jälgisid panid tähele tema andekust.
See mees on võitja, poksija, kellest saab maailmameister.
Sel poksijal oli mänedžer, kes polnud niisama aus.
Mänedžer arvas, et kui saab
selle poksija oma võimu alla, siis saab tast rikas mees.
Kui poksija hakkab võitma
ja on nii sümpaatne ja aus, siis saab ta ka väga kuulsaks.
"Mina lõikaks sellest kasu. Kuidas ma saaksin ta käpa alla?"
See mänedžer hakkas mõtlema ja nuputas välja tegevusplaani.
Ta plaanis korraldada ühe kinnimakstud tulemusega võistluse,
leppides eelnevalt kokku, et poksija on ainult üks kord ebaaus
ja peale seda ei pea enam kunagi osalema üheski sobingus.
Kui ma saan ta seda korra tegema,
saan temalt välja pressida selle ebaausa teo läbi."
Selles filmis läks nii hästi,
et see poksija ei läinud õnge ja võitles ausalt
ega kuulanud seda vastikut mänedžeri.
Mänedžer ei saanud selle ausa mehe üle võimu.
Pattulangemises läks teisiti.
Vaenlane tüssas inimest ja inimene langes sellesse lõksu.
Peale seda oli patt.
Must südametunnistus eraldas inimese Jumalast.
Patu tõttu pidi inimene lahkuma Paradiisist,
imelisest Jumala ligiolust, elust koos Jumalaga.
Seetõttu peamine asjaolu,
et Jumal võiks saada inimese tagasi enesele,
panna inimese tagasi algsesse suhtesse ja seisusesse,
algsesse autoriteeti, elama Paradiisis Jumala ligiolus,
tuli peamisena lahendada patu probeem.
Kui Jeesus tuli ja suri ristil meie, kogu inimkonna patu tõttu,
siis lahendas Jumal sellega patuprobleemi.
Sellel Kolgata keskmisel ristil
murti hingevaenlase võim inimese elus ja saatuses.
Eks ole? - Just nii.
Üks jutlustaja ütles hästi: "Jeesus ei surnud ristil selle pärast,
et olemegi patused, viletsad ja õnnetud oma pattudes,
vaid Jeesus suri ristil, kuna me langesime pattu."
Selles on suur erinevus.
Jeesus suri ristil, sest me langesime pattu.
Jeesus tahtis murda patu väe.
Tema silmis olime nii väärtuslikud.
Ristisurm näitab, kui hinnalised oleme Jumala silmis.
Ta tahtis taastada me seisuse - Jumala laste seisuse.
See oli meil algusajal.
Ta eemaldas patu ja Piibli sõnul tegi tühjaks kuradi teod.
Eemaldas patu ja kõik selle, mida see meile kaasa toob,
et me võiks elada vabana patuahelatest.
Elada seda imelist elu, mille Ta meile oli algselt kavandanud.
Johannese 12:31 enne, kui Jeesus sureb ristil,
ütleb Ta ise nii: "Nüüd käib kohus selle maailma üle,
nüüd kihutatakse välja selle maailma vürst."
Jeesus ütleb, et kui ma suren, siis maailma üle käib kohus.
Patt mõistetakse hukka ja kõrvaldatakse
ning selle maailma vürst kihutatakse välja.
Hoosea prohveteeris sellest.
Hoosea 13:14 öeldakse nii:
"Kas peaksin nad vabastama põrgu käest?
Kas peaksin nad lunastama surmast?
Surm, kus on su okkad?
Põrguhaud, kus on su astel?"
Kui Jeesus suri ristil, murdis Ta tõesti kogu vaenlase väe.
Tema sai needuseks meie eest, kirjas galaatlastele öeldakse:
"Selleks, et meie päriksime Jumala õnnistuse."
Meie mõtted keerlevad sageli patu ja meie viletsuse ümber.
Jumal on meid vabastanud,
et võiksime end näha sellistena, nagu Jumal näeb meid.
Tema lastena, õnnistatutena.
Kui inimene langes pattu ja andis vaenlasele võimu
valitseda selle elu ja maailma üle, siis Jeesus murdis selle võimu,
et Tema võiks nüüd valitseda meie elude läbi.
Seetõttu Ta ütles midagi, kui ta tõusis surnuist üles
ja kohtus jüngritega ülestõusnud Kuningana.
Pane tähele!
Matteuse 28:18:
"Ja Jeesus astus nende juurde ja kõneles neile:
"Minule on antud kõik meelevald taevas ja maa peal."
Nüüd ütleb Jeesus:
"Minule on antud kõik meelevald taevas ja maa peal.
Vaenlase vägi on nüüd murtud.
Kui usud minusse,
siis vaenlase vägi murtakse täielikult ka sinu elu pealt!
Minule on nüüd antud kõik meelevald taevas ja maa peal."
"Minge siis, tehke jüngriteks kõik rahvad,
ristides neid Isa ja Poja ja Püha Vaimu nimesse
ja õpetades neid pidama kõike, mida mina olen teil käskinud!
Ja vaata, mina olen iga päev teie juures ajastu lõpuni."
Jeesus ütles, et Temale on antud nüüd kogu meelevald.
Seetõttu võime minna välja.
Tema nimel ja autoriteediga.
Oma taastatud imelise Jumala lapse identiteediga
võime välja minna ja levitada Jumala riiki siin maa peal.
Võime selle taastada.
Kolossa 2:10:
"..ja teie olete saanud osa tema täiusest,
kes on iga valitsuse ja meelevalla pea."
Nii see on.
Heebrea 2:14:
"Et nüüd lapsed on liha ja vere osalised,"
kuna meil on veri ja liha, "siis on ka Jeesus ise
otse samal viisil liha ja vere omaks võtnud.."
Ta sai inimeseks! "..et ta surma kaudu
kõrvaldaks selle, kellel on võimus surma üle -
see tähendab kuradi -, ja vabastaks need,
kes surma kartes olid kogu eluaja orjapõlves."
Ta on kõrvaldanud vaenlase väe
ja vabastanud meid, kes olime surma kartes orjapõlves.
Vaatasin ka teisest tõlkest,
mida see tähendab, et Ta on vabastanud meid.
See tähendab, et Ta on vaenlase täielikult halvanud,
muutnud tegutsemisvõimetuks, eemaldanud kasutuselt igaveseks.
Muutnud tegutsemisvõimetuks, halvanud, tühistanud.
Kui mõtled hingevaenlase tööle sinu elus ja su pere elus,
oma ihus või majanduses, erinevaid asju, mis on tulnud
varastama, tapma ja hävitama meie eludes, siis siin on kirjas,
et Tema on tulnud seda halvama, tegutsemisvõimetuks muutma,
tühjaks tegema, nullima, kasutusest ära võtma igaveseks.
Johannese esimene kiri 3:8 ütleb nii selgelt:
"Selleks ongi Jumala Poeg saanud avalikuks.."
Mille jaoks Jumala Poeg tuli?
Kas meie pattude lepitamiseks?
Jah. Aga siin öeldakse otse:
"Selleks ongi Jumala Poeg saanud avalikuks,"
Kas tervendama meid haigustest?
Ei. Siin öeldakse hoopis: "..et ta tühistaks kuradi teod."
Teeks need täielikult tühjaks.
Teeks täiesti kehtetuks, eemaldaks täielikult kuradi teod.
Kui mõistsin, et Jumal on meid tagasi asetanud
valitsema ja kontrollima Temaga, siis ma ei lubanud oma elus enam
üht ja teist pimeduse tegu, mille kohta ma teadsin,
et need ei ole Jumalast, vaid on vaenlase töö.
Olgu see siis puudus või haigus.
Mis tahes, mille kohta Piibel ütleb,
et need pole Jumala, vaid hingevaenlase töö.
Osa needusest, mis tuli selle maailma peale.
Kui Jeesus sai needuseks minu eest, tuli tegema tühjaks saatana teod,
Miks mina lasen sel ennast ja oma elu vaevata?
Jumal tahab meis tõsta sõduri, kellel on oma väike Paradiis ja elu.
Mind on tagasi asetatud ja lastud keerubitest
mööda oma Paradiisi, imelisse Jumala plaani.
Sind samamoodi.
Mõistsin, et ma ei pea aktsepteerima seda pimedust.
Kui Piibel veel ütleb,
et Ta on andnud mulle meelevalla astuda kogu vaenlase väe peale,
siduda see, mis mu elu vaenab, ja kõike seda pimedust,
siis ma kavatsen tõepoolest seda autoriteeti ka kasutada!
Oleme näinud oma elus tõesti,
et vaenlase haare lõdveneb, kui talle kindlas usus vastu seista.
Matteuse 16:18 ütleb Jeesus: "Ja mina ütlen sulle:
Sina oled Peetrus ja sellele kaljule ma ehitan oma koguduse.."
Meie olemegi nüüd see Jumala kogudus, eks?
"sellele kaljule ma ehitan oma koguduse,
ja põrgu väravad ei saa sellest võitu."
"Ma anna sulle taevariigi võtmed, ja mis iganes sa kinni seod
maa peal, see on seotud ka taevas,
ja mis sa iganes lahti päästad maa peal,
see on lahti päästetud ka taevas."
Selle kohta on mul vägev lugu.
Kuulsin ühest kogudusest.
Üks pastor oli just rajanud väikese koguduse.
Seal oli väike palvegrupp, kuhu tormas üks naine.
Ta hüüdis: "Pastor, aita!
Meie naabrusesse on tulnud narkoärikad
ja kogu ümbruskond on muutunud ohtlikuks.
Ei julge ringi liikuda, ega lapsi õue lasta. Aita, pastor!"
Pastor ütles:
"Mida mina saan teha? Helista politseisse."
See oli tema esimene mõte.
Aga siis ta lihtsalt palvetas ja küsis Issandalt, mida teha?
Issand ütles: "Võta õlipudel,
palveta ja võia seda ning anna pudel sellele naisele.
Palu, et ta valaks õli tee peale oma maja ees ja naabruskonnas.
Valagu õli ja palvetagu."
Nii pastor tegigi.
Lihtsalt tegi seda, mida Jumal ütles.
Pastor andis pudeli naisele
ega teadnud, kas naine teeb või ei tee seda.
Siis ta unustas selle loo.
Peagi tormas sama naine koguduse koosolekule ja ütles:
"Pastor! Kas tead, et need narkoärikad
kadusid järgmisel päeval peale õli valamist!
Nad võtsid kogu koli kaasa ja kadusid oma autodega.
Rohkem pole neid näha olnud!"
Jumala abiga, autoriteediga, meetoditega,
mis võivad olla ka nii imelised ja kummalised,
võime me murda kurjuse ja pimeduse võimu.
Võime mõjutada meie elusid,
naabruskonda, töökohta ning lõpuks kogu maailma.
Kui Jeesus suri ristil, sai meie patt kõrvaldatud.
Kadunud on kõik, mis oli enne minu ja Jumala vahel.
Minu ja Jumala vahel ei ole enam midagi.
Omal ajal pani Jumal Paradiisi värava ette keerubid
välkuvate mõõkadega (1. Moosese 3:24).
"Ja ta ajas Aadama välja
ja pani hommikupoole Eedeni rohuaeda keerubid
ja tuleleegina sähviva mõõga, et need valvaksid elupuu teed."
Kas tead, et need keerubid
ei seisa enam seal valvamas, et me ei pääseks Jumala juurde.
Need keerubid on lahkunud, just nagu sa ütlesid.
Uks on täiesti avali Jumala juurde,
Tema jõu, armastuse, mõjusfääri, turvatsooni
Tema imede, tunnustähtede ning tervise juurde.
Me saame ehitada selle elu uuesti üles
Jumala ligiolus, Temaga koos, sama moodi nagu Aadam ja Eeva.
Tunda Issandat, rääkida ja olla Temaga koos.
Lasta Tal mõjutada meie elu,
et see, mis Ta on meile andnud oleks meie kaitsta ja harida
ning Jumala headus leviks ja kasvaks meie elus.
Nagu sa ütlesid - see on meie elu väike Paradiis.
Pöörame selle oma elu Jumala tahte kohaseks!
Kõik see on sellega seoses, et me elame nüüd Jumalariigis.
Elame Jumalariigi kodanikena.
Jeesus ei ütle sageli, et peaksime levitama evangeeliumi.
Ta ütleb oma jüngritele hoopis, nagu ma äsja ka lugesin:
"Mulle on antud kõik meelevald taevas ja maa peal.
Minge siis.." Mida tegema?
Luuka 9:2 on kirjas, et Ta
saatis nad kuulutama Jumalariiki ja tervendama haigeid.
Luuka 9:60:
"Ent tema ütles talle: lase surnuil matta oma surnud,
aga sina mine ja kuuluta Jumala riiki!"
Sina mine ja kuuluta Jumalariiki!
Apostlite teod 28:31: "kuulutades Jumala riiki
ja õpetades tõde Issandast Jeesusest Kristusest
täiesti avalikult ja ilma takistamata."
Markuse 1:15:
"Aeg on täis saanud ja Jumala riik on lähedal."
Teine tõlge ütleb, et Jumala riik on nüüd siin.
Meid on tagasi asetatud, et võiksime levitada Jumala riiki.
Me oleme Tema riigi kodanikud ja ka sinul on aeg lõpetada see,
et põrnitsed vaid omi patte ja läbikukkumisi.
Need ei ole enam sinu identiteet!
See oli vana identiteet,
mis on surnud ja maha maetud koos Jeesuse Kristusega.
Sind on tagasi asetatud, oled Tema armas laps
ja sul on vägi ja võim levitada Tema kuningriiki.
Isegi, kui sul on takistusi ja kõikvõimalikke probleeme,
siis need ei ole probleemiks Jumalale.
Peaksime kasvama mõistmiseni,
et ka meie elu väljakutsed on koos Jeesusega ületatavad.
Võin seista pimedusele vastu ja saada selle üle võidu.
Nii saan levitada Jumala riiki.
Mitte mõteldes, et mina ei saa midagi teha millegi suhtes.
Ma ei suuda oma elu muuta ega seista kasvava pimeduse vastu.
Sa saad teha, Jeesuse nimel.
Nüüd läheme selle juurde, mis sul on täna kaasas.
Mõned rekvisiidid.
Mul on kaasas üks tore vana ja väärikas rüütel.
Võtsin ta kaasa näitlikustama meie juttu usklike seisuse kohta
ja selle kohta, et elu pole alati lihtne.
See on võitlus. Piibel ei lubagi meile lihtsat elu.
Jeesus on küll kõikvõimas
ja kuningate Kuningas ja isandate Issand.
Kõik võim on antud küll Temale.
Ometi vaenlane veel märatseb.
Eri viisidel püüab Ta
hoida kinni maailmast, mille ta on juba kaotanud.
Selle võitluse keskel, sinu ja minu võitluse keskel
tuleb meil aru saada, et me oleme sõdurid sõjas.
Oleme võitja poolel, ja see, kes on meie sees,
on suurem, kui see, kes on maailmas.
Piibel ütleb, et meile on antud igasugused sõjapidamisvahendid.
Oleme justkui Jumala sõdurid selles maailmas ja ei pea kartma.
Vaatame siis üle, milline on meie sõjavarustus.
Kiri efeslastele 6.
Enne, kui hakkame uurima,
milline on selle rüütli varustus, mis on küll üsna vana.
Ma ei teagi, kuidas see meie koju on sattunud.
Mäletan juba lapsepõlvest,
kuidas ma ikka seda vana rüütlit imetlesin.
See oli su vanema venna ja enne seda su isa oma.
Arvatavasti enne seda ka sinu vanaisa oma.
Kahju jah, et nüüd, kui ka mu isa on juba surnud,
ei saa teada selle päritolust enne kui lähen Taevasse.
Enne sõjavarustusest rääkimist peame mõistma,
millises sõjas õigupoolest oleme.
Efeslastele 6:11 on kirjutatud: "Pange ülle Jumala sõjavarustus,
et te suudaksite seista kuradi salanõude vastu!
Meil ei tule ju võidelda inimestega vaid meelevaldade ja võimudega,
selle pimeduse maailma valitsejatega, kurjade taevaaluste vaimudega."
Tõesti tähtis on meeles pidada, et me ei võitle liha ja verega.
Me ei võitle teiste inimestega.
Isegi kui pimedus tuleb su ellu teiste inimeste kaudu..
Nii juhtub see pahatihti,
kuid selle juur ei ole sellegipoolest inimeses.
Me ei peaks võitlema lihas teiste inimeste vastu.
Inimesed ei ole meie probleem.
Probleemiks ja väljakutseks meile
on väed ja võimud, mis inimeste kaudu valitsevad.
Oluline on püsida tões
ja mitte keskenduda inimestele, solvudes, kibestudes
ning hakates oma jõus võitlema, kaklema ja vaidlema.
Piibel ütleb nii mitu korda, et meie asi pole tülitseda ja vaielda.
Need ei kanna mingit head vilja.
Meil on võitlus vaenlase vastu, hingevaenlase vägede vastu.
Selles võitluses on meile antud autoriteet, meelevald ja jõud.
Kirjas efeslastele 6:10 öeldakse nii:
"Saage vägevaks Issandas ja tema tugevuse jõus!"
Saage vägevaks Issandas ja Tema tugevuse jõus!
Kui räägime sõjavarustusest, siis minu meelest on see julgustav.
Piibel räägib, miks peaksime selle sõjavarustuse selga panema.
"et suudaksite seista kuradi salanõude vastu!"
Efeslastele 6:13: "Seepärast võtke kätte
kõik Jumala sõjavarustus, et te suudaksite vastu panna
kurjal päeval ja jääda püsima, kui te olete kõik teinud."
Piibel kirjutab ja Paulus tuletab meile meelde,
et asi pole mingis nukras kaitselahingus
ülivõimsa vaenlase vastu ja kaotus on niigi selge.
Peame hoopis panema sõjavarustuse selga,
et vastu pidada ja püsida püsti.
Laiendatud piiblitõlkest loeme: "et võiksite jääda endale kindlaks
ja võiksite ennast kaitsta ja jääda oma seisukoha juurde."
Jääda endale kindlaks,
kaitsta end ja jääda oma seisukohtade juurde.
Siin on veel kirjas:
"võite kaitsta oma territooriumi kurjal ohu päeval,
kui olete teinud kõik, mida kriis nõuab."
"Kui olete teinud kõik, mida kriisi ajal vaja,
seisate ka peale seda kindlalt oma kohal."
Kui oleme teinud kõik, mida kriis nõuab,
siis seisame ikka kindlalt oma kohal.
Minu meelest öeldakse ühes teises tõlkes toredasti,
et kui oleme kogu seismise seisnud.
Teame ju, et vahel peame seisma Jumala tõotuste peal.
Peame seisma selle peal,
et Issand täidab kõik minu vajadused oma rikkust mööda.
Kui oled oma seismise seisnud, mida sa peale seda teed?
Siis sa seisad.
Imeline julgustav tunnistus selle kohta on Vanas Testamendis.
Lugesin hiljuti 1. Ajaraamatust Taaveti sõjasangaritest.
Seal räägitakse ühest sangarist, kes siis,
kui rahvas põgenes vilistite eest, jäi koos Taavetiga põllule,
mille nad teadsid enesele kuuluvat, ega taganenud vaenlase ees.
Kahekesi said nad sel päeval suure võidu,
sest Jumal oli nendega ja nad ei taganenud.
Jumal tahab Püha Vaimu kaudu meis kõigis tõsta selle sõduri.
Kui Kristus on võitnud vaenlase väe ja on kõikvõimas ning elab minus,
siis miks annaksin vaenlasele millimeetrigi jagu maad oma elus?
Sama ka oma pere, laste või sugulaste eludes.
Nüüd me palvetame. Aamen.
Sõdurist räägime järgmisel korral edasi.
Tänu, Taevaisa, et oled andnud meile autoriteedi ja meelevalla.
Tänu, et keegi meist ei pea taganema ega kartma!
Sina, kes oled meis, oled suurem maailmas olijast.
Issand, ma palun,
et Sa julgustad iga vaatajat ning julgustad ja tõused
oma Vaimu läbi igas inimeses ja äratad jõu ning sõdurivaimu,
et igaüks meist võiks täielikult kogu pimedusest vabaneda.
Tahan Jeesuse nimel kuulutada igale vaatajale täit vabadust,
kõigest pimedusest just praegu, Jeesuse nimel.
Tänu, Issand, et ahelad langevad, haiged saavad terveks
ja kõik saavad vabaks Jeesuse nimel, aamen.
Kui oled midagi saanud nendest saadetest,
siis võid sinagi midagi anda.
Piibel räägib sellest,
et saades vaimulikult toidetud, võime tänada selle eest Issandat.
Meiegi istume siin, sest Jumal avas selle võimaluse
ja me tahame jagada sinule Jumala headust.
Sina võid aga õnnistada TV7 töö jätkumist
ja evangeeliumi levimist üha rohkematesse maadesse.
Võid helistada annetustelefonile numbriga 900 1777
Kõne hind Eestis on 7 eurot.
Võid ka annetada otse TV7 kontonumbritele.
Näed neid saate lõppedes ekraanil.
Ole õnnistatud andes ja tea, et Issand tõesti on sinuga.
Aamen.
Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin